کابل : اوغانستان یک ونیم لکھ فوجی تیا تالان سوگو و رکھی ازباب آتیان شپ فوج جوڑ کرینے‘ درملکی خبر رساں ادارہ نا رد اٹ اوغان وزارت دفاع نا ترجمان عنایت اللہ خوارزمی تینا بیان اٹ پارینے کہ نن دا وخت اسکان یک ونیم لکھ فوجی تیا تالان سوگو و رکھی ازباب آتیان شپ فوج اس جوڑ کرینن ہرا سکیورٹی ءِ پک کننگ و ملک انا سیم تا رکھ ءِ کیک۔ ترجمان پارے کہ مسکوہی حکومت نا کارندہ غاک ہم قومی فوج انا درجہ غاتے ٹی اریر۔ او پارے کہ اوغان نگران حکومت تینا کل رکھی ازباب آتے تینا وسیلہ غاتے ٹی تیار کننگ نا چرجوئی ءِ برجا تخانے۔ اگست 2021 نا اخیر اٹ اوغانستان آن امریکی نا کماشی ٹی فوج انا پیش تمنگ آن پد امریکی مخ تف انتظامیہ نا چٹنگ تون مسکوہی حکومت نا 350,000 سوگو سکیورٹی فورس ءِ فوج و پولیس تون اوار چٹفنگاسس۔
(آن لائن)
